b'\n_START_ARTICLE_\nDu\xc5\xa1anka Gostovi\xc4\x87-Grubor\n_START_PARAGRAPH_\nIn\xc5\xbe. Du\xc5\xa1anka Gostovi\xc4\x87-Grubor (Du\xc5\xa1anka Grubor r. Gostovi\xc4\x87), hrvatska politi\xc4\x8darka te revolucionarka i komunistkinja. Po nacionalnosti je Srpkinja (vidi Srbi u Hrvatskoj).\n_START_SECTION_\n\xc5\xbdivotopis\n_START_PARAGRAPH_\nBila je republi\xc4\x8dka sekretarica (ministrica) za socijalnu za\xc5\xa1titu Socijalisti\xc4\x8dke Republike Hrvatske. Radila je i u Sekretarijatu za poljoprivredu Izvr\xc5\xa1noga vije\xc4\x87a Sabora kao samostalna savjetnica za ekonomske analize. Nadnevka 31. prosinca 1971. bila je razrije\xc5\xa1ena du\xc5\xbenosti podsekretarice u Republi\xc4\x8dkome sekretarijatu za narodno zdravlje i socijalnu za\xc5\xa1titu._NEWLINE_Tijekom drugoga svjetskog rata bila je \xc4\x8dlanicom Inicijativnoga odbora Antifa\xc5\xa1isti\xc4\x8dke fronte \xc5\xbeena za Liku, te \xc4\x8dlanicom Kotarskoga komiteta Komunisti\xc4\x8dke partije Hrvatske (KPH) u Brinju. Predratna je \xc4\x8dlanica Saveza komunisti\xc4\x8dke omladine Jugoslavije (tada i kao studentica agronomije povezana s naprednim pokretom u Zagrebu). Jedna je od vode\xc4\x87ih komunistkinja u Brinjskom kraju. Zajedno s ostalima okupljala je simpatizere u Brinju i okolici te formirala partizanski logor na Svaku\xc5\xa1i (iznad sela Lu\xc4\x8dana). Zbog neposredne blizine garnizona u Brinju, logor je premje\xc5\xa1ten u Gornji kraj.'